દક્ષિણ આફ્રિકાની ગોલકીપર રોક્સાને બેકરે ઘણા શાનદાર બચાવ કર્યા ના હોત તો કદાચ સ્વિડનની જીતનું અંતર ઘણું મોટું હોત. હવે શનિવારે દક્ષિણ આફ્રિકાનો મુકાબલો ચીન સામે થશે, જ્યારે સ્વિડનની ટક્કર શનિવારે જ યજમાન બ્રાઝિલ સામે થશે. બંને ટીમ ૨૦૧૨ના લંડન ઓલિમ્પિકમાં ટકરાઈ ચૂકી છે, જ્યાં સ્વિડને ૪-૧થી જીત હાંસલ કરી હતી. ૧૯૯૬ના ઓલિમ્પિકમાં મહિલા ફૂટબોલનો સમાવેશ થયા બાદ સ્વિડન એકમાત્ર યુરોપિયન દેશ છે, જે દરેક આયોજનનો હિસ્સો બન્યું છે, પરંતુ આ ટીમ ક્યારેય ખિતાબ જીતી શકી નથી.